કથામાંથી નીકળીને ધરમશાળા જતા અર્શ વગેરેને રસ્તામાં આંતરીને પોતે આગ્રહભેર આશ્રમમાં લઈ આવ્યા એની તો એ લોકોનેય નવાઈ લાગેલી. મારાથી સૌ કેવા પ્રભાવિત હતા. આશ્રમમાં લાવવા બદલ આભાર માનનારાં સાસુજી જાણે કે સાધુના વેશમાં મારો જમાઈ છે તો મને મારે-ઠપકારે-ધુતકારે કે બીજું કંઈ! મેં ચહેરો બદલાવ્યો ન હોત તો કથામાં અર્શને ભાળીને બધાની આંખો ચાર થઈ જાત, મારો ભૂતકાળ ત્યાં ને ત્યાં ખૂલી જાત!